দ্য গ্রেট ইন্ডিয়ান ফ্যামিলি
দ্য গ্রেট ইন্ডিয়ান ফ্যামিলি (অনু. মহান ভারতীয় পরিবার) (ইংরেজি: The Great Indian Family, হিন্দি: द ग्रेट इंडियन फ़ैमिली) হল ২০২৩ সালের ভারতীয় হিন্দি ভাষার একটি পারিবারিক হাস্যরসাত্মক নাট্য চলচ্চিত্র। ছবিটির রচনা এবং পরিচালনা করেছেন বিজয় কৃষ্ণ আচার্য। যশ রাজ ফিল্মসের ব্যানারে ছবিটির প্রযোজনা করেছেন আদিত্য চোপড়া। ছবিটিতে ভিকি কৌশল একজন ধার্মিক, হিন্দু পণ্ডিতের চরিত্রে অভিনয় করেছেন পরে যিনি জন্মসূত্রে মুসলিম বলে জানা যায়। মানুষী ছিল্লার, মনোজ পাহওয়া এবং কুমুদ মিশ্রা সহায়ক ভূমিকায় উপস্থিত হয়েছেন। ছবিটির প্রধান চিত্রগ্রহণ ২০২০ সালের নভেম্বরে শুরু হয়েছিল এবং ২০২১ সালের ফেব্রুয়ারিতে শেষ হয়েছিল৷ এটি ২২ সেপ্টেম্বর ২০২৩-এ প্রেক্ষাগৃহে মুক্তি পেয়েছিল৷ চলচ্চিত্রটি একটি বক্স-অফিস বোমা ছিল, দেশীয়ভাবে মাত্র ₹৭.৫৮ কোটি আয় করেছিল৷